'''Al Zubarah''' (også '''Az Zubarah''', '''Zubarah''' eller '''Zubara''') (arabisk: الزبارة) er en forladt ruinby, som ligger på [[Qatar]]s nordvestlige kyst ca. 105 km fra hovedstaden [[Doha]]. Kommunen, der huser Zubarah, hedder Madinat ash Shamal.
Engang var Al Zubarah en blomstrende [[perlefisker]]- og handelsby placeret midt imellem [[Hormuzstrædet]] og den vestlige del af [[Den Persiske Golf]]. Byen er en af de største og bedst bevarede eksempler på en købstad fra 18.-19. århundrede i Golfen. Man finder ikke lignende eksempler på bebyggede områder i Golfen fra denne formative periode, som har bevaret hele sin udformning og byplan på samme måde. Al Zubarah leverer en vigtig indsigt i Golfregionens byliv, rumlige organisation og sociale og økonomiske historie, som den tegner sig før opdagelsen af olie og gas i det 20. århundrede.<ref>Richter, T., Wordsworth, P. D. & Walmsley, A. G. 2011: Pearlfishers, townsfolk, Bedouin and Shaykhs: economic and social relations in Islamic Al-Zubarah. S. 2. I Proceedings of the Seminar for Arabian Studies. 41, s. 1-16</ref> 
Al Zubarah er Qatars største arkæologiske lokalitet med sine cirka 400 hektarer (60 hektarer inden for den ydre bymur). Lokaliteten består af en befæstet by med en senere indre bymur og en tidligere ydre mur, en havn, en kanal fra havet, to beskyttende mure uden for selve byen, Murair-fortet og det seneste Al Zubarah Fort.<ref name=autogeneret1>{{Cite web |url=http://miri.ku.dk/projekts/qiahp/ |title=Qatar Islamic Archaeology and Heritage Project – University of Copenhagen<!-- Bot genereret titel --> |access-date=31. maj 2012 |archive-date= 4. marts 2016 |archive-url=https://web.archive.org/web/20160304042457/http://miri.ku.dk/projekts/qiahp/ |url-status=dead }}</ref>
Samfund Historie Teknologi Ledelse Kulturhistorie Naturvidenskab